
jeg er en pige på 12 som går i 6 klasse men jeg er ved og få nok af min klasse

de lamer og alt muligt andet og jeg kan ikke mere det er så mega irrtenerne 

jeg er sammen med 14 + mennesker og det er mine venner og det synes min klasse er klamt jeg er ogs den endste i min klasse der er høj har bryster og akt det der og jeg passer ikke ind i min klasse fordi jeg er 14 inden i og uden på men jeg er KUN 12 i virkilheden. 

hvad skal jeg gøre? kh pigen der ikke kan mere 

ps er ordbind sååe ja  
min klasse er MEGA barnlig
==========================



Hej du,

  
Det er da en ærgerlig situation, du står i. Det gode er, at man ikke behøver at være venner med dem, som man går i klasse med. Om et par år behøver du ikke længere gå i klasse med de samme mennesker, og kan eksempelvis tage på efterskole. Det kan dog være lang tid at vente, hvis du ikke snakker med nogen af dem i din klasse. Derfor synes jeg, at du skal prøve at få det bedste ud af det og se, om der ikke er én eller to du kan være venner med i klassen? Det kan godt blive ensomt, ikke at være sammen med de andre, og jeg synes bestemt ikke, at det skal stoppe et venskab om man er høj, har bryster eller at det ligner, at man er lidt ældre. Som du også selv beskriver, kan man jo godt opføre sig som en anden alder, end man er og det kan jo være, at nogle af dem i klassen er mere modne? Derudover kan du jo prøve at snakke med dine forældre eller din lærer om situationen. Måske kan de hjælpe, og give råd til hvordan I sammen kan løse problemet. Det er aldrig sjovt at gå med noget alene og at have det ubehageligt i skolen, så derfor synes jeg bestemt, at du skal snakke med en voksen om det. Måske er det endda muligt, at komme over i en anden klasse? Jeg håber, at dit problem løser sig meget snart. 

  
- Benedicte 

Hejsa

  
Det lyder som om du oplever, at du er mere moden end de andre i din klasse. Det kan jeg godt forstå er meget frustrerende. Hvis du er træt af, at de andre larmer og forstyrrer, kan du evt. snakke med din lærer om det, og så kan han/hun hjælpe med at skabe noget ro og orden i klassen. Der er selvfølgelig ikke så meget at gøre ved hvordan du har det, men det kan måske hjælpe hvis du prøver at tænke på din klasse som en arbejdsplads, hvor dine klassekammerater bare er kollegaer, som du ikke behøver at bryde dig om, men som bare "arbejder" det samme sted som dig. Så kan det måske være lidt lettere ikke at lade dig gå på af det, og så kan du være sammen med dine venner i fritiden, og nyde deres selskab. 

I er allesammen ved at komme i puberteten, og det er generelt en forvirrende tid, hvor i udvikler jer i forskelligt tempo, så prøv at tage lidt "let" på det, og nyd hvordan du udvikler dig :-) 

  
Jeg håber du kunne bruge mit svar, og ellers er du velkommen til at skrive ind til Brevkassen igen.

Mange hilsner fra Regitze 

 